Eurovision Song Contest 1985

Eurovision Song Contest 1985 var den 30. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen fant sted i Sverige som følge av landets seier året før før med Herreys og «Diggi-loo diggi-ley». Sveriges Television produserte sendingen, og finalen ble avholdt lørdag 4. mai 1985 i Scandinavium i Göteborg. Lill Lindfors var programleder og skapte store overskrifter og sjokk i salen da hun «mistet» kjolen rett før avstemningen. Kjole-episoden var imidlertid et godt planlagt stunt. 

Til sammen deltok 19 land, det samme antallet som året før. Jugoslavia og Nederland valgte å ikke delta, mens Hellas og Israel var tilbake etter fraværet i 1984.

For første gang vant Norge, representert av Bobbysocks og «La det swinge», skrevet av Rolf Løvland. Seieren skapte gledesrus og jubel i Norge, og Bobbysocks ble tatt imot som helter i Norge dagen etter finalen. I den påfølgende uken spilte NRK radio «La det swinge» hele 429 ganger – tilsvarende 20 timer. Fjernsynsdirektør Otto Nes uttalte senere humoristisk at seieren var «det største som hadde hendt Norge siden svartedauden». Tyskland ble nummer to, mens vertslandet Sverige endte på tredjeplass med Kikki Danielsson og «Bra vibrationer». Storbritannia ble nummer fire, og Israel tok femteplassen, representert av 1978-vinneren Izhar Cohen.

Bakgrunn
venstre|miniatyr|Scandinavium i Göteborg.
Etter seieren med «Diggi-loo diggi-ley» året før var Sverige vertskap for Eurovision Song Contest for andre gang. Første gang var i 1975, året etter at ABBA hadde vunnet med «Waterloo». Sveriges Television la finalen til Göteborg og ishockeystadionet Scandinavium. Programleder var artisten Lill Lindfors, som selv hadde deltatt i konkurransen i 1966.

Hellas og Israel var tilbake etter ett års fravær, mens Jugoslavia og Nederland trakk seg. Jugoslavia fordi konkurransen ble arrangert på nasjonens femårs-minnedag for landets tidligere president, Josip Broz Tito, og Nederland fordi 4. mai var landets minnedag for døde i kriger og konflikter etter andre verdenskrig. Dermed deltok 19 land, det samme antallet som året før. 

Programmet hadde et potensielt publikum på opptil 500 millioner seere over hele Europa, Sovjetunionen, deler av Asia og i Australia. Rundt 7000 publikummere var på plass i Scandinavium under finalen. 

 Sendingen 
Sendingen startet med en kortfilm med bilder fra Göteborg og omegn. Åpningsmusikken var komponert av konkurransens sjefdirigent Curt-Eric Holmquist. Finalen var lagt opp på en mer moderne måte enn årene i forveien, og med en større scene enn tidligere.   

Programleder Lill Lindfors tok også opp fjorårsvert Désirée Nosbuschs ledige programlederstil og åpnet finalen med å synge «My Joy is Building Bricks of Music» – en engelskspråklig versjon av «Musik skall byggas utav glädje». Deretter ønsket Lill Lindfors velkommen til seere og lyttere. Hun gjennomførte introduksjonen kun på engelsk – og for første gang ble ikke fransk brukt. Under avstemningen ble poengene imidlertid repetert på engelsk og fransk som tidligere.   
miniatyr|Lill Lindfors ledet finalen i 1985.
Finalen var den 30. i rekken, og SVT hadde invitert konkurransens første vinner, Lys Assia, til Scandinavium. Assia var til stede i salen og ble hedret med stor applaus mens orkesteret spilte vinnersangen hennes fra 1956, «Refrain». Lindfors presenterte også låtskriverne til de 19 deltakerlåtene, og låtskriverne satt på plass i Scandinavium. Startrekkefølgen var på forhånd avgjort ved loddtrekning, og Irland startet, mens Hellas avsluttet. Norge hadde startnummer 13. Hvert land ble introdusert med en kortfilm som viste låtskriverne i omgivelser som var representative for sitt land. Norges kortfilm viste Rolf Løvland om bord på en oljeplattform.

En rekke av deltakerne hadde vært med i konkurransen tidligere. Blant dem var Israels Izhar Cohen som vant finalen i 1978, svenske Kikki Danielsson som deltok i duoen Chips for Sverige i 1982 og italienske Al Bano og Romina Power som hadde deltatt i 1976. Begge Bobbysocks-medlemmene hadde også deltatt tidligere: Hanne Krogh for Norge i 1971, og Elisabeth Andreasson med Chips for Sverige i 1982.

 Lindfors «mistet» kjolen 
Pausenummeret var ved gitaristene Peter Almqvist og Ulf Wakenius. Duoen kalte seg Guitars Unlimited og spilte et potpurri av kjente svenske låter. Etter pausenummeret skulle programleder Lill Lindfors gå over scenen for å starte avstemningen. Da hun begynte å gå, hektet kjolen seg tilsynelatende fast i noe og ble røsket av. Igjen sto Lindfors på scenen i bare trusen. Fra salen kunne en høre et stort gisp fra publikum, men «uhellet» var godt planlagt. I stedet kunne Lindfors ta av to klyper på overdelen og deretter rulle overdelen ut, slik at hun fikk en ny kjole. «I just wanted to wake you up a little» (jeg ville bare vekke dere litt), kvitterte Lindfors etter episoden. 

Hendelsen fikk imidlertid konsekvenser. EBUs oppsynsmann Frank Naef, som selv ikke visste om kjole-episoden på forhånd, fikk flere negative tilbakemeldinger etter hendelsen, og reglene ble endret: Fra 1986 av måtte generalprøven være helt identisk med direktesendingen.

 Avstemningen 
Hvert land hadde en jury med elleve lekfolk mellom 16 og 60 år, som bedømte de andre landenes sanger med poeng fra 1 til 5. Deretter summerte jurysekretæren sammen stemmene. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Konkurransesjef og oppsynsmann for avstemningen var Frank Naef fra EBU. Hvert land hadde en representant som leste opp juryens poeng via telefon på direkten under avstemningen. 

Avstemningen ble svært jevn og spennende. Irland var første land ut og ga 12 poeng til Norge. Dette var første gang Norge fikk 12 poeng i Eurovision Song Contest. Siden fulgte noen lave poengsummer for Norge, og forhåndsfavoritten Tyskland tok en klar ledelse. Midtveis i avstemningen lå Norge på en sjetteplass, men så klatret Norge til en andreplass etter å ha fått 12 poeng av Belgia, Tyskland og Israel. Da Storbritannia kun ga 1 poeng til Tyskland, og 12 til Norge, ble det en tett kamp mellom Tyskland, Sverige og Norge. Siden fulgte Sverige og Østerrike på med 12 poeng til Norge, og da Luxembourg som nest siste land ut, ga 7 til Norge, var den norske seieren sikret med 123 poeng.

 Norges første seier 

Etter en rekke sistesplasser og dårlige plasseringer årene før ble Norge plutselig en av favorittene til å vinne den internasjonale sangkonkurransen. Bobbysocks besto av Hanne Krogh og Elisabeth Andreasson, og duoen vant den norske finalen i Oslo 30. mars med «La det swinge». Sangen var skrevet av Rolf Løvland. Etter den norske finalen var det stor optimisme i norsk presse. Mandagen etter finalen slo VG stort opp på forsiden «Nå skal det swinge!» med bilde av Elisabeth Andreasson og Hanne Krogh liggende på et bilpanser. Avisen mente vinnerlåten var den beste Norge hadde sendt på svært lang tid, og som «skapt for Grand Prix, med et fengende refreng». Også NRKs underholdningssjef Harald Tusberg var optimistisk og håpet på en norsk seier i Göteborg. 

 Mediedekning 
Jahn Teigen, ektemannen til sølvvinner Anita Skorgan i den norske finalen, var ikke positiv til «La det swinge». Teigen mente «La det swinge» toppen ville få en 17. plass. Det utviklet seg etter hvert til et munnhuggeri mellom Bobbysocks og Teigen, og til slutt gikk Teigen ut i VG og avviste at han håpet Bobbysocks ville gjøre det dårlig. VG prøvde å forsone de to partene i et eget intervju, men «isen ble ikke helt brutt», skrev avisen.

De neste dagene kom også plagiat-anklagene mot vinnermelodien, blant annet melodien «Lille stjerne» av den avdøde komponisten Herman Hermani. Ingen av anklagene førte frem, og «La det swinge» ble Norges bidrag i Eurovision Song Contest 4. mai.
miniatyr|Bobbysocks under prøvene til Eurovision Song Contest.
Frem mot den internasjonale finalen skrev pressen, med VG i spissen, ivrig om Bobbysocks. Hanne Krogh hadde en dagbok i avisen, og kunne to dager før finalen berolige alle med at den ikoniske jakken var kommet til rette etter å ha vært borte i flere dager. Frem mot finalen seilte Norge opp som en utfordrer til seieren, men de største favorittene var Tyskland, Israel, Sverige, Spania og Danmark. Aftenposten kunne melde om trampeklapp for Norge under generalprøven 3. mai.

 Finalen 4. mai 

Under finalen var det stor optimisme og spenning blant norske tv-seere og presse. Da Norge kom på scenen som land nummer 13, ble Bobbysocks møtt med enorm jubel og applaus før og etter fremføringen – det var mange nordmenn i salen. I tillegg til Bobbysocks var Kari Gjærum, Håkon Iversen og Per Øystein Sørensen med som korister. Låtskriver Rolf Løvland var også på scenen som pianist. Terje Fjærn dirigerte orkesteret under Norges fremføring.

Veslemøy Kjendsli kommenterte finalen for NRK Fjernsynet, mens Eirik Heyerdahl og Jahn Teigen kommenterte på NRK P1 og P2. Erik Diesen leste de norske poengene fra studio på NRK Marienlyst i Oslo.

 «Bobbysjokket» 
I avstemningen vant Norge med åtte 12-poengere og til sammen 123 poeng. Dette var Norges første seier i konkurransen, og da Hanne Krogh og Elisabeth Andreasson kom stormende på scenen etter seieren, ble de møtt av et jublende publikum som sang «Seier'n er vår». Programleder Lill Lindfors var også glad på Norges vegne og sa: «Jeg må helt ærlig si at jeg er veldig glad for at dette skjedde, for Norge har kommet sist så mange ganger, så dere fortjener det virkelig!» – hvorpå Krogh svarte: «Du er lykkelig? Hva tror du vi er!?» 

Gleden var like stor hjemme i Norge. I Karl Johans gate i Oslo danset hundrevis av jublende mennesker etter sendingen, og politiet kunne melde om stor feiring landet over. VG ga ut et eget Grand Prix-ekstra og kalte seieren for «større enn OL-gull». Fjernsynsdirektør Otto Nes proklamerte også med glimt i øyet at «seieren var det største som hadde hendt Norge siden svartedauden!» 

«Med Bobbysjokket opplevde det norske publikum, og forsåvidt landets artister med, det ingen hadde trodd på: Det 'umulige' ble mulig. I et kort øyeblikk opplevde vi hvordan Europas oppmerksomhet vendte seg mot periferien, og det rystet oss ikke så lite å være i sentrum i 3 minutter.» skriver Geir Johnson i sin bok Norge i Melodi Grand Prix.

Hanne Krogh og Elisabeth Andreasson kjørte en seiersparade fra Svinesund til Oslo dagen etter finalen, i en egen rosa Bobbysocks-cabriolet. 2000 mennesker ventet på sangerne ved grensen, og politikamrene i Østfold sloss om å få eskortere vinnerne inn mot Oslo. I hovedstaden hyllet 3000 fremmøtte de to vinnerne da de ankom Grand Hotel. Mandag kveld ble Bobbysocks invitert med på diplomatmiddag med statsminister Kåre Willoch på Akershus slott. 

I uken etter seieren spilte NRK radio «La det swinge» hele 429 ganger – tilsvarende 20 timer. Den internasjonale finalen ble sett av 95 prosent av alle nordmenn over 15 år, ifølge en spørreundersøkelse ScanFact gjorde for VG. Finalen ble også det best likte tv-programmet i Norge i hele 1985. Seieren har flere ganger også blitt trukket frem som et av Norges største tv-øyeblikk, og ble i 2022 viet en egen episode av NRK-dokumentarserien Hele historien. 

 Priser og suksess 

Dagen etter seieren begynte spekulasjonene om hvilken norsk by som skulle arrangere Eurovision Song Contest 1986, til slutt trakk Bergen det lengste strået i tøff konkurranse med Stavanger og Oslo. Debatten gikk også høyt om hvem som skulle lede showet, og VG arrangerte en avstemning der Wenche Myhre ble folkets førstevalg som programleder. NRK valgte imidlertid Åse Kleveland, sangeren som hadde representert Norge i konkurransen 20 år tidligere.

Bobbysocks fikk stor suksess i Norge og gjorde det bra på hitlister i flere land i Europa. I Norge samlet turneen Swinging Tour '85 hele 250 000 tilskuere, og Stortinget hedret Bobbysocks med Peer Gynt-statuetten for å ha bidratt til å gjøre Norge kjent i utlandet. Bobbysocks fikk også juryens hederspris under Spellemannprisen 1985.

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01«Wait Until the Weekend Comes»EngelskVent til helgen kommer69102Sonja Lumme«Eläköön elämä"FinskLenge leve livet95803Lia Vissi«To katálava argá» (Το κατάλαβα αργά)GreskJeg innså det for sent161504Hot Eyes«Sku' du spørg' fra no'en?»DanskSkulle du spørre fra noen?114105«La fiesta terminó»SpanskFesten er over143606«Femme dans ses rêves aussi»FranskKvinne i sine drømmer også105607MFÖ«Didai didai dai»Tyrkisk–143608«Laat me nu gaan»NederlandskLa meg gå nå19709«Penso em ti, eu sei»PortugisiskTenker på deg, jeg vet18910«Für alle»TyskTil alle210511Izhar Cohen«Ole, ole» ()HebraiskStiger, stiger59312 og «Magic Oh Magic»ItalienskMagisk, åh, magisk77813Bobbysocks«La det swinge»Norsk–112314«Love Is …»EngelskKjærligheten er410015 og «Piano, piano»TyskRolig, rolig123916Kikki Danielsson«Bra vibrationer»SvenskGode vibber310317«Kinder dieser Welt»TyskBarn av denne verden86018, , , , Chris og «Children, Kinder, Enfants»FranskBarn, barn, barn133719«Miázoume» (Μοιάζουμε)GreskVi ligner hverandre1615

 Tilbakevendende artister 
ArtistLandDeltok iMerknaderHot Eyes1984Izhar Cohen1978Vant i 1978 sammen med AlphabetaAl Bano og Romina Power1976Lia Vissi1979, 1980Var støttevokalist for Elpida i 1979 og for Anna Vissi i 1980, begge gangene for Hellas.Ireen Sheer1974, 1978Representerte Tyskland i 1978.Hanne Krogh (del av Bobbysocks)1971Elisabeth Andreasson (del av Bobbysocks)1982Representerte Sverige som del av gruppen ChipsKikki Danielsson1982Som del av gruppen ChipsPino Gasparini1977Som del av gruppen Pepe Lienhard BandMariella Farré1983Rhonda Heath (støttevokalist)1977Representerte Tyskland som del av gruppen Silver ConventionGary Lux1983, 1984Deltok som del av gruppen Westend i 1983 og var støttevokalist for Anita i 1984

 Poengtavle 
Tavlen er ordnet etter stemmerekkefølgen i finalen.
DeltakerlandPoenggivende landSumPlass173435884812335710916666317721010589133815163103162655411128112241636145413310246331256107231218123614771927918410121010810778181010528548125751057276293561011258212461278712412121212126126121271123157556106652871042841004326654151123391210128274786412684510333714101021013456082410351483713871516

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra8Belgia, Danmark, Irland, Israel, Storbritannia, Sverige, Tyskland, Østerrike3Luxembourg, Portugal, Spania2Finland, Norge1HellasItaliaFrankrikeTyrkiaSveitsKypros

 Dirigenter 
Mens Curt-Eric Holmquist var sjefdirigent, hadde de fleste landene med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent Irland FinlandOssi Runne Kypros Danmark Spania Frankrike Tyrkia Belgia Portugal Tyskland IsraelKobi Oshrat Italia  NorgeTerje Fjærn Storbritannia Sveits Sverige Østerrike Luxembourg Hellas

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng på engelsk eller fransk over telefon. Under er talspersonene i samme rekkefølge som under avstemningen:













 Erik Diesen

 Baumann, Peter Ramón (OGAE Switzerland)
 Agneta Bolme Börjefors




 Kommentatorer og sendinger 
Sendingen ble overført til deltakerlandene samt til øvrige land som Australia, Island, Nederland og Sovjetunionen. De fleste hadde kommentatorer som formidlet informasjon og hendelser direkte til seerne. Oversikt over kommentatorer og poengopplesere under Eurovision Song Contest 1985:
LandKringkasterKanalKommentator BelgiaBRTNBRT TV1Nederlandsk: Adriaens, Manu & Loeckx-Van Cauwenberge, Joken. Blijven kiken!. Lannoo, Belgium. 2003 RTBFRTBF1Fransk:  DanmarkDanmarks RadioDR TVJørgen de Mylius FinlandYleYle TV1 FrankrikeFrance TélévisionAntenne 2 HellasERTERT1 IrlandRTÉRTÉ 1Linda MartinRTÉ Radio 1 IsraelIBAIsraelsk fjernsynIngen kommentatorReshet GimelRaiRai Due (sendt i opptak samme kveld fra 22.30)RaiStereoUnoUkjent (sendt i opptak samme kveld fra 22.30 KyprosRIKRIK TV Savvidis, Christos (OGAE Cyprus) LuxembourgCLTRTL TélévisionFransk: RTL plusTysk:  NorgeNRKNRK FjernsynetVeslemøy KjendsliNRK P1 Erik Heyerdahl og Jahn TeigenNRK P2 PortugalRTPRTP1  SpaniaTVETVE 2  StorbritanniaBBCBBC1Terry WoganBFBSBFBS Radio SveitsSRG SSRDRSTysk: TSRFransk: TSIItaliensk:  SverigeSVTTV1SRSR P3 og  TyrkiaTRTTRT Televizyon TysklandARDErstes Deutsches Fernsehen ØsterrikeORFFS1Mutavdzic, Sascha (OGAE Austria)
+Kommentatorer og sendinger i ikke-deltakende landLandKringkasterKanalKommentator AustraliaSBSSBS TVBrukte BBC-kommentaren til Terry Wogan. Vist i opptak dagen etter IslandRÚVSjónvarpið JugoslaviaJRTTV Skopje 1 (opptak) NederlandOlympus TV, sendt i opptak dagen etter PolenTPTP1Ukjent, vist i opptak 25. mai 1985 SovjetunionenCT USSRProgram 1Ukjent TsjekkoslovakiaČSTČST2Ukjent, vist i opptak 1. juni 1985

 Referanser 

 Litteratur 





 Eksterne lenker 
Hele historien: Eurovision 1985 – triumfen med Bobbysocks NRK (2022), radiodokumentar om den norske seieren 
Tidsvitne – Bobbysocks. NRK (2013), tv-dokumentar om den norske seieren med «La det swinge».
Offisiell nettside for Eurovision Song Contest
 Eurovision Song Contest 1985

Kategori:Musikk i 1985
Kategori:1985 i Sverige
Kategori:Eurovision Song Contest